EMBUKU E DUKUYA E MUSA NAJI 

ENKITERUNOTO 



11 Ore apa te nkiterunoto, neitaa 
Enkai keper o enkop. ^Ore apa 
enkop nemeeta shoto^, nemetii toki naa 
enaimin natii oriong o enguton, ore 
Enkiyang'et e Nkai nelo tioriong inka- 
riak. ^Nejo Enkai; inchoo metijing'a 
ewang'an, nejing ewang'an. "^Nedol 
Enkai ajo ai sidai ewang'an. Nerishu 
Enkai ewang'an aitung'uaa enaimin. 
^Neipot Enkai ewang'an ajo endama, 
neipot enaimin ajo enkewarie. Neaku 
eetae enteipa o entadekenya enkolong e 
dukuya. 

6Nejo Enkai: "Inchoo metaa ketii o 
loing'ang'e erishata oo nkariak, naa 



inchoo metirisha inkariak o nkariak." 
"^Neitayu Enkai oloing'ang'e nerish 
inkariak natii abori oloing'ang'e o 
nkariak naatii shumata oloing'ang'e, 
neaku nejia. ^ Neipot Enkai oloing'a- 
ng'e ajo Keper. Neaku teipa neaku tade- 
kenya enkolong e are. 

9Nejo Enkai: "Inchoo inkariak natii 
abori e keper eiturrurrokino pooki 
nebo, naa inchoo enkop natoyio eiba- 
layu." Neaku neija. ^^ Neipot Enkai 
enkop natoiyio ajo Enkop, ore inkariak 
naaiturrurro tenebo neipot ajo inaaipo- 
sha. Nedol Enkai ajo aisidai. "Nejo 
Enkai: "Inchoo enkop metoiu inkaitu- 
bulu, inkaitubulu naaiu ilanterera, o 



^,2 shoto: entoki nemeeta embata, aashu oriong o atua 
1.3: 2 Ilkor 4.6 1.6-8: 2 Pet 3.5 

Ikeek loo Ing'anayio ooiu ilanterera too 
mpukunot enye te enkop.'* Neaku neija. 
*2Neiu enkop inkaitubulu enyena, o 
nkaitubulu naaiu ilanterera te risioroto 
00 mpukunot enye, o Ikeek ooiu ilng'a- 
nayio too lanterera lenye anaa empuku- 
noto enye. Nedol Enkai ajo ai sidai. 
^^Metaa eetae enteipa neetae entadeke- 
nya enkolong e uni. 

14Nejo Enkai **inchoo metaa keetae 
iwang'aritin to loing'ang'e le keper 
peyie erishu endama te nkewarie, neaku 
sii ilooitodolu ilmonek too nkatitin oo 
nkolong'i o larin. i^Inchoo sii metaa 
ketii iwang'aritin oloing'ang*e le keper 
peyie eisho ewang*an enkop." Neaku 
neija. ^^Neitayu Enkai iwang'aritin are 
sapuki, ore ina wang'an sapuk neitore 
endama, ore ewang'an kiti neitore enke- 
warie. Neitayu sii ilakir. i^Nepik ninche 
oloing'ang'e le keper peyie eisho ewa- 
ng'an enkop neitore endama o enke- 
warie. i^Nerishu sii ewang'an tiatua 
enaimin, nedol Enkai ajo aisidai. 
19 Neaku teipa neaku tadekenya enko- 
long e ong'uan. 

20Nejo Enkai, **Inchoo metijing'a 
nkariak ntokitin naaishu, inchoo sii 
imotonyi meshomo to loing'ang'e le 
keper aaingat enkop." ^i^^taa eitaa 
Enkai ing'uesi sapuki oo naaiposha o 
ntokitin naaishu pooki, o naaiserpepiari 
naatii atua enaiposha too mpukunot 
enye, o pooki motonyi terisioroto oo 
mpukunot enye, nedol Enkai ajo aisidai. 
22Nemayian Enkai ninche ejo, '*Entoi- 
sho niponariri aaiput inkariak oo naai- 
posha, naa nchoo sii imotonyi o loing'a- 
ng'e metubula te enkop." ^3 Neaku teipa 
neaku tadekenya enkolong e imiet. 

24Nejo Enkai, ** Inchoo enkop 
meyau ing'uesi naaishu te risioroto oo 
mpukunot enye; inkishu o ng'uesi naai- 
serpepiari te nkop o ng'uesi e nkop te 
risioroto oo mpukunot enye." Neaku 
neija. 25 Neitayu Enkai ing'uesi e nkop 
te risioroto 00 mpukunot enye o nkishu 
te risioroto 00 mpukunot enye, o pooki 
toki naiserpepiari te nkop te risioroto 
empukunoto enye, Nedol Enkai ajo aisi- 
dai. 

26Nejo Enkai; **Emaitobira 
tung'ani te nkitanyaanyukoto ang 
onyaanyukie iyiook, nikincho ninche 
meitoria isinkir le naiposha, o motonyi 
oloing'ang'e, o nkishu, o enkop pooki o 



pooki toki naiserpepiari te nkop." 
27 Metaa eitayio Enkai oltung'ani te 
nkitanyaanyukoto enye make wan. Te 
nkitanyaanyukoto Enkai eitayio ninye 
ninche, olee o eng'oruoi. ^SNemayian 
Enkai ninche, nejoki "Entoisho entopo- 
nari emputa enkop nintorere. Entoria sii 
isinkir le naiposha o motony o loing'a- 
ng'e, o pooki toki ake ninye naishu 
naiseuseu te nkop." 29Nejo Enkai: 
**Ng'ura, aaishoo iyie pooki aitubului 
naiu ilanterera natii oriong enkop, o 
pooki shani oota ilanterera too ilng'ana- 
yio lenyena intaa endaa. ^oq pooki 
ng'ues e nkop, o pooki motonyi o 
loing'ang'e, o pooki toki naiserpepiari 
te nkop, o pooki toki naata enkiyang'et 
e nkishui aaishoo enkaitubului pooki 
nanyori peyie intaa endaa." Neaku 
neija. ^i Nedol Enkai pooki toki naito- 
birua ajo aisidai katukul. Neaku teipa 
neaku tadekenya enkolong e ile. 

21 Metaa eidipaki keper o enkop o 
lorora pooki lenye. 2 Ore te nkolong 
e naapishana eidipa Enkai ina siaai enye 
nataasa neeng'iyeng'a te nkolong e 
naapishana te siaai enye pooki nataasa. 
3 Metaa etamayiana Enkai enkolong e 
naapishana neitisiny, amu teina olong 
apa eeng'iyeng'e Enkai te siaai enye 
pooki nataasa enkitobirare. 

Enkurma e Eden 

4Kuna ninche iishoritin e keper o 
enkop ina kata pee eitobiri. 

Ore te nkolong apa naitobirua Olai- 
toriani Enkai enkop o keper, ^eton 
meetae hoo ilkeek te nkop anaa nkaitu- 
bulu naabulu tiong'ota eton eitu eisho 
Olaitoriani enkop menoto enchan, 
nemeetae sii apa oltung'ani otur enkop. 
^Kake enkinuku ake nadumunye te 
nkop aitashal oriong e nkop, pooki. 

7 Neitoki Olaitoriani Enkai aitobiru 
oltung'ani te nterit enkop. Nekutaki 
inkumeishin enyena entooma e nkishui, 
neaku oltung'ani oloota enkishui. 
^Neun Olaitoriani Enkai enkurma, te 
Eden te nkalo oloosaen. Nepik ilo 
tung'ani oitobira atua. ^Neitubulu te 
nkop Olaitoriani Enkai ilkeek pooki 
oitiship inkonyek naa sidain sii te ndaa. 
Euno sii apa olchani le nkishui te 
mpolos enkurma. Netii sii olchani le 
eng'eno, 00 supati, o ntorrok. 



1.26: 1 Ilkor 11.7 1.27: Mat 19.4; Mk 10.6 1.27-28: Enk 5.1-2 2.2: Ilh 4.4,10 2.2-3: Ena 20.11 
2.7: 1 Ilkor 15.45 2.9: Emb 2.7, 22.2,14 

lOEturuke sii olkeju oing*uaa Eden 
opik enkurma enkare. Neoro ilo keju 
teine aaku ilkejek oong'uan. i^Ore 
enkarna olkeju le dukuya naa keji 
Pishon, naa ninye ilo oruko aman enkop 
pooki e Hafila, ine netii sahabu. ^^Naa 
ore saabu eina kop aisidai. Etii isoito 
oimerlel te sidano. i^Ore olkeju li are 
naa Gihon; naa ninye oshi oman enkop 
ppoki e Kush. i-^Ore olkeju li okuni naa 
Tigris, nerukokino enkalo oloosaen te 
Asiria. Ore olkeju liong'uan naa Frati. 

ISNeya Olaitoriani Enkai ilo 
tung'ani apik ninye enkurma e Eden 
peyie etur neramat sii. ^^Neitanap Olai- 
toriani Enkai oltung'ani ajoki, **Ore 
pooki shani otii atua enkurma indim 
ainosa, I'^kake ore olchani le ng*eno oo 
supati o ntorrok minya ake, amu ore 
kenya enkolong ninya, meeta inchere 
pee miye.*' ^^Nejo Olaitoriani Enkai, 
"Meishiaakino neton olee aa ninye ake, 
ekaitaiki enkaretoni naishaakino 
ninye." i^Metaa neitayu Olaitoriani 
Enkai pooki ng'ues e ong'ota o motonyi 
pooki oloing'ang'e neyau ninche enetii 
oltung*ani, pee edol eneiko teneisho 
ninche nkarn; naa ore enkarna ake ninye 
naba anaa enaishoo pooki toki neaku 
ina. 20Neisho ilo tung*ani inkarn inki- 
shu pooki, o nena motonyi oloing'ange 
o pooki ng'ues e ong'ata; kake ore ilo 
tung'ani eitu etumi enkaretoni naishaa- 
kino ninye. 

21Metaa etipika Olaitoriani Enkai 
in jo naairoshi ilo tung'ani meirurayu. 
Ore eirura, neitayu olarasi obo lenye 
nenuk ine wueji too nkiri. 22 Ore ilo arasi 
oitayio Olaitoriani Enkai te ilo tung'ani 
neitaa enkitok, nerikoki ninye ilo 
tung'ani. ^^Nejo ilo tung*ani, 

**Esipa ele taata oloito loo loik 
laainei, 

naa eoroti osesen lai. 

Ekeipoti ninye aajo enkitok 

amu eitayioki ninye tiatua olee.** 

24 metaa eorore olee menye o ng*oto- 
nye, neibung*are enkitok enye neaku 
pokira are osesen obo. 

25 Ore apa ilo tungani o enkitok enye 
meeta apa entoki naishopito nemedol 
enkurruna. 

Engolon e tung'ani 

31 Ore apa olasurai naa aing'en oleng 
alang ing*uesi pooki naaitobira Olai- 
toriani Enkai. Neikilikuan ninye enkitok 



ajoki, '*Ejr ketejo doi Enkai, *Eminya 
pooki ng*anayio lo Ichani otii ena 
kurma?' ** 

2Nejoki enkitok olasurai, **Aikiin- 
dim iyiook aainosa ilng'anayio pooki 
loo Ikeek le nkurma, ^kake etejo Enkai, 
*Eminya ilo ng*anayioi leilo shani otii 
empolos enkurma, nimishoroo hoo 
ninye arashu iyeye.' ** '♦Kake etiaka ola- 
surai enkitok, **Miyeye ntae; ^amu 
eyiolo Enkai ajo ore tininosinoso ninye 
nebolo inkonyek inyi, nitiuu anaa 
Enkai, niyiolouu isupati o ntorrok.'* 

6 Ore peyie edol enkitok ilo shani ajo 
sidai te ndaa, naa olchani sii oitiship 
inkonyek, naa olchani sii onguarrayu 
oiteng*en oltung*ani neitayu olng*ana- 
yioi lenyena neinos; neisho sii olpayian 
lenye embata, neinos ninye. "^Ore inko- 
nyek e pokira nebolo, neyiolou ina kata 
aajo meishopo. Nerip mbenek olng*a- 
boli aitaa nkilani. ^Nening ninche oltoi- 
lo lo Laitoriani Enkai elo te nkurma 
eiropija enkolong. Ore olpayian o enki- 
tok enye neisudori peyie medol Enkai 
tiatua ilkeek le nkurma. ^Kake eipoto 
Olaitoriani Enkai ilo tungani nejoki 
ninye: **Kaji itii iyie?** *ONeng*amaa 
ajoki, *'Atoning*o oltoilo lino te 
nkurma, naureishoyu amu atoduaa ajo 
maishopo naipirri aisudori." ^^ Nejoki 
Enkai, **Aing*ae likitiaaka minchopo? 
Inosa o lng*anayioi lo Ichani laitanapa 
apa intae ajoki eminya?*' i^Nejo ilo 
tung'ani, **Ore ina kitok apa nikinchoo 
metaa tenebo nanu, ninye naaishoo 
olng*anayioi lo Ichani, mainosa.** 

13 Ina pee ejoki Olaitoriani Enkai 
enkitok, **Kaa bae ena nitaasa?** Nejo 
enkitok , * * Olasurai laatele j a nanya . * ' 

Etudung'o Enkai enkiguana 

14 Nejoki Olaitoriani Enkai olasurai, 
**Ore amu itaasa ena, kitediaaki iyie 
aaitulus too nkishu pooki o ng*uesi 
pooki entim, keaku iserpepiari te nkop, 
naa enterit ninye endaa ino, too nkolo- 
ng*i pooki e nkishui ino. i^Ekapik olo- 
mang*ati erishata ino o enkitok. Neijia 
sii etiu erishata e ishoi ino o eishoi enye. 
Ekepurd ninye elukunya ino, ore iyie 
niony entutunyo enye . * * 

16 Nejoki ninye enkitok, **Kaaponiki 
nanu emion te ishoi ino,te mion sapuk 
iiu inkera. Ore iyieunot inono pooki 



2.24: Mat 19.5; Mk 10.7-8; 1 likor 6.16; Efe 5.31 3.1: Emb 12.9, 20.2 3.D: 2 Ilkor 11.3; 1 Tim 2.14 
3.15: Emb 12.17 

keaku ino Ipayian lino, neaku sii ninye 
likintoreiyie." 

ITNejoki ninye Adam, **Ore amu 
itoning'o oltoilo le nkitok ino, ninosa, 
ilo ng'anayioi lo ichani laaitanapa ajoki 
'Minya,' etediaki enkop tenkaraki iyie, 
ekeaku enenkinyinyiret ake inya te 
nkishui ino pooki. i^Kebulu ilkiku o 
ntulele te nkurma, neaku inya nena aitu- 
bulu 00 nkurman. ^^Te nkinyinyiret inya 
endaa, ometaba anaa nirrinyokino ente- 
rit, amu teine apa kintobiruaki. Ira ente- 
rit naa enterit irrinyokino." 

20Neisho ilo tung'ani enkitok enye 
enkarna ajo Hawa amu ninye ng'otonye 
00 looishu pooki. ^iNeitobiraki Olaito- 
riani Enkai Adam o enkitok enye nkilani 
00 ndapan, neishopoki ninche. 

Etaarayie Enkai Adam o Hawa 
aitung'uaa enkurma e Eden 

22Nejo Olaitoriani Enkai, **Ng'ura, 
etotiwuo oltung'ani anaa obo lang eta- 
yiolo isidain o ntorrok; ore tena kata, 
neidim ninye aitorioki enkaina enye 
olchani le nkishui ainosa, neishu ninye 
intarasi." 23Metaa eitayio Olaitoriani 
Enkai ninye te nkurma e Eden peyie 
epuo aatur enkop apa naitobirunyeki 
ninche. 24Nearaa ninye ilo tung'ani. Ore 
te nkalo oloo saen e Eden, etipika ninye 
olmalaika, o lalem oyupuyup oman 
pooki alo peyie errip enkoitoi olchani le 
nkishui. 

